**I N F O R M A R E**

Începând cu data 01.09.2020, Primăria comunei Tarcea prin compartimentul de asistență socială demarează acțiunea de primire a solicitărilor pentru acordarea tichetelor sociale pe suport electronic pentru sprijin educaţional, în conformitate cu O.U.G. nr. 133/2020 privind unele măsuri pentru sprijinirea categoriilor de elevi cei mai defavorizaţi care beneficiază de sprijin educaţional pe bază de tichete sociale pe suport electronic pentru sprijin educaţional acordate din fonduri externe nerambursabile, precum şi unele măsuri de distribuire a acestora.

Potrivit acestui act normativ, copiii cei mai dezavantajați din învățământul de stat preșcolar (grădiniță), primar și gimnazial cu venituri la nivelul veniturilor sociale minime acordate familiei acestora, beneficiază în anul școlar 2020-2021 de sprijin financiar acordat sub formă de tichet social pe suport electronic, în cuantum de 500 de lei/an școlar.

Tichetele sociale emise pe suport electronic pot fi utilizate pentru achiziționarea de materiale școlare necesare frecventării școlii, constând în: articole de papetărie, caiete, stilouri, articole pentru pictură, ghiozdane și alte articole necesare în școli și grădinițe, precum și articole de vestimentație necesare frecventării școlii și grădiniței.

Condițiile de eligibilitate pe care trebuie să le îndeplinească solicitanții sunt următoarele:

- să aibă domiciliul/reședința pe raza comunei Tarcea;

- venitul lunar net pe membru de familie realizat în luna iulie a acestui an (2020) să fie de până la 1.115 lei (inclusiv);

- să facă dovada înscrierii copilului la grădiniţă sau școală.

Pentru anul şcolar 2020-2021 cererea-declarație pe propria răspundere se depune de către reprezentantul familiei sau de către reprezentantul legal al copilului, la sediul Primăriei comunei Tarcea , însoţită de următoarele acte doveditoare:

[ ] copie act de identitate solicitant;

[ ] copie act de identitate al soțului/soției (după caz);

[ ] copie certificat de naștere copil/copii;

[ ] copie certificat de căsătorie părinți ( după caz);

[ ] copie certificat de deces părinte ( unde este cazul)

[ ] dovada înscrierii la grădiniță/școală ;

[ ] copie document din care rezultă calitatea de reprezentant legal al persoanei reprezentate;

[ ] acte doveditoare privind toate veniturile realizate în luna iulie 2020 de membrii familiei, eliberate de angajator, de organele fiscale sau de alte autorități competente, mandate poștale de plată, extrase de cont, decizii ori dispoziții de stabilire a drepturilor, etc. (după caz) ;

[ ] hotărârea judecătorească prin care soțul/soția este arestat/arestată preventiv pentru o perioada mai mare de 30 de zile și execută o pedeapsă privativă de libertate și nu participă la întreținerea copiilor și, după caz, alte acte doveditoare privind componența familiei (după caz) ;

[ ] adeverință după Registrul Agricol (componența familială, bunuri mobile și imobile, efective de animale, etc.).

[ ] Alte documente (după caz)

Cererea-declarație pe propria răspundere poate fi descărcată de pe site-ul www.tarcea.ro.

Familiile beneficiare de venit minim garantat conform Legii nr. 416/2001 cu modificările și completările ulterioare precum și cele beneficiare de prevederile Legii nr. 277/2010 privind alocația pentru susținerea familiei, republicată, cu modificările și completările ulterioare, aflate în evidențele primăriei comunei Tarcea și care sunt în plată la data de 14.09.2020, se vor regăsi pe listele transmise Instituţiei Prefectului - Judeţul Bihor.

Conform reglementărilor legale în vigoare, primăria va înainta lista destinatarilor finali către Instituția Prefectului - Județul Bihor până la data de 15.09.2020. Ulterior această listă se va actualiza lunar în funcţie de solicitările primite.

Menționăm că tichetul social aferent unui an școlar va putea fi folosit timp de un an de la data emiterii, numai pe baza actului de identitate a titularului și numai la unităţile/magazinele afiliate. Lista acestora va fi comunicată odată cu primirea tichetului social.

Informații suplimentare se pot solicita la anumarul de telefon: 0259 355807.